དོ་དགོང་འདིར་བོད་ཀྱི་རི་མོའི་ལོ་རྒྱུས་ངོ་སྤྲོད་མདོར་བསྡུས་ཤིག་བྱ་རྒྱུ་ནི།གཙོ་བོ་སོ་སོའི་སེམས་ལ་ངེས་རྒྱུ་དེ་རེད།དེ་འདྲ་ཡིན་ཕྱིན།དོ་དགོང་ངས་འདི་ནས་བཙན་པོའི་རྒྱལ་རབས་ཀྱི་རི་མོའི་སྐོར་སྤྱི་ཁོག་ཅིག་བཤད།འདིའི་སྐོར་དམིགས་བཀར་གྱིས་བཤད་དགོས་དོན་ནི།བཙན་པོའི་རྒྱལ་རབས་ཀྱི་རི་མོ་དང་འབྲེལ་བའི་གནའ་རྫས་སམ་ཅ་ལག་སྐོར་ཞིག་དེང་སང་ཡང་ལྷག་ཡོད་པར་མ་ཟད་དངོས་སུ་མཇལ་རྒྱུ་ཡོད་པ་རེད།གཞན་ལྟོས་འཇོག་གིས་ཡིག་ཚང་ཡང་ཅུང་གསལ་བོ་ཡིན་པས་སོ།།དེ་ནས་ཁོམ་ལོང་བྱུང་ན།སིལ་བུར་ཐོར་བའི་དུས་སྐབས་ཀྱི་རི་མོའི་སྐོར་བཤད།དེ་ལྟར་མུ་མཐུད་དུ་བཤད་རྒྱུ་བྱས་ན་ཅུང་ཟད་ཆ་ཚང་ལ་གོ་རིམ་ཅན་ཞིག་ཆགས་རྒྱུ་རེད་འདོད།